  Виталий Пронин Ижысь тужгес усто 3 егит пианистъёсты - Анастасия Ивановаез, Кирилл Храмовез но Андрей Шашкинэз - стипендиен пусйиз. 11-тӥ южтолэзе П. Чайковскийлэн Воткинскын вордскем юртаз нылпиос крезьгуро инструментъёсын шудӥзы, нош тодмо пианист Денис Мацуев «Юбилейный» культурая юртын концерт сётӥз.«60 ар, 60 концертъёс, 60 интыос» - таӵе веранэн пумитало куноосты. Зэм но, туэ фестиваль паськыт ортче, пӧртэм интыосын концертъёс южтолэзьысен 7-тӥ куартолэзёзь кыстӥськозы.Туэ фестивальлы сюрес усьтӥз Денис Мацуев. Дорамы со пианист сямен гинэ ӧз, стипендия сётъясь «Выль нимъёс» фондлэн президентэз сямен но вуиз. Ижысь тужгес усто 3 егит пианистъёсты - Анастасия Ивановаез, Кирилл Храмовез но Андрей Шашкинэз - стипендиен пусйиз. Кызьы верало егит музыкантъёс, та соос понна бадӟым данъет.Ӝытсэ калык люкаськиз Воткинскысь «Юбилейный» культурая юртэ, отын Денис Мацуев концерт возьматӥз.Фестиваль улсын вуоно концерт ортчоз 24-тӥ южтолэзе Ижысь филармониын. «Чайковский. Астэ утчан» программаен вуозы Москваысь фортепианоен шудӥсь Басиния Шульман но Израильысь сцена вылысен вольыт лыдӟиськись Йосси Тавор. 0+УД  